આ અંગે મળતી માહિતી અનુસાર માંગરોળ તાલુકાનાં પિપોદરા જી.આઈ.ડી.સી વિસ્તારમાં આવેલ શ્રી ગણેશ પેટ્રોલ પંપની બાજુમાં પાર્થ કોમ્પ્લેક્ષમાં રહેતા રાકેશ કાશીનાથ નહક મૂળ ગંજામ ઓરિસ્સાના વતની છે. આજ જગ્યાએ મૂળ ઓરિસ્સાના બિદેશી કબીસિંગા પણ રહે છે. સાતેક દિવસ અગાઉ બિદેશીને એક રિક્ષા ચાલક સાથે ભાડા આપવા બાબતે બોલાચાલી થઈ હોય જેથી તેની સાથે ઝગડો કરવા અને રિક્ષા ચાલક ઉપર હુમલો કરવા માટે બિદેશીએ રાકેશને સાથે આવવા જણાવ્યુ હતું. જેથી રાકેશે આ ઝગડો કરવા સાથે જવા ના પડી દીધી હતી. જે બાબતની અદાવત રાખી બિદેશીએ રાકેશ ઉપર હુમલો કર્યો હતો. બિદેશીએ રાકેશને અપશબ્દો બોલી કોઈ ધારદાર હથિયાર વડે પેટના ભાગે ઇજા પહોંચાડી મારમાર્યો હતો અને જાનથી મારી નાંખવાની ધમકી આપી હતી. રાકેશને સારવાર માટે પણ બિદેશીજ હોસ્પીટલમાં લઈ ગયો હતો. ત્યારબાદ હોસ્પીટલમાં મૂકીને ભાગી છૂટ્યો હતો. બનાવ અંગે રાકેશે કોસંબા પોલીસ સ્ટેશનમાં ફરિયાદ આપતા પોલીસે ગુનો નોંધી આગળની કાર્યવાહી હાથ ધરી છે.